Vet Sjef: Eiers vir brekfis! | Huisgenoot
Joan van Zyl op Desember 13, 2013 Deel
As daar iets moet gebeur en ek mag net een ete per dag eet, sal dit ontbyt wees, want iewers in die wêreld word jou gunstelingkos vir ontbyt geëet. Dink so daaraan: Wat eet Tibettane vir ontbyt? Nee, slaan my met 'n koudgerookte Skotse haring deur die gesig as ek dit weet. Met Google kan 'n mens seker gaan uitvind, maar ek is bang die waarheid sal my idilliese borrel laat bars – die borrel waarin ek genoemde Tibettaan sien, vroegoggend in sy Tibettaanse hut langs 'n lekker warm vuur en met 'n heerlike bord eggs Benedict vir ontbyt. Ek is jammer as die prentjie nie vir jou werk nie, maar probeer dit gerus – dit lyk heerlik hier in my kop.
Soos jy seker afgelei het, het ek dit hierdie week oor ontbyt en veral oor die veelsydige benedict-eier in al sy weergawes – en glo my, daar is 'n hoop daarvan. Benedict-eiers bestaan gewoonlik uit 'n deurgesnyde Engelse muffin, ham, spinasie (soms), geposjeerde eiers en hollandaise-sous, in daai volgorde van onder na bo. My weergawe het ek spesiaal vir my vrou geskep en daarom heet dit eggs Marthie. Dis glutenvry en het van haar geliefkoosde ontbyt-gedoentes op en ek moet bely, van myne ook.
Ek gaan aanneem dat jy 'n paar van die basiese tegnieke ken, soos hoe om 'n omelet te bak en eiers te posjeer. Indien nie, stuur gerus vir my 'n e-pos (vetsjef@gmail.com) en ek verduidelik stap vir stap hoe.
'n Ander wapen wat ek in jou arsenaal wil laat glip, is Duxelles (sjefiaans vir 'n mengsel van fyn gekapte uie/salotte, kruie en sampioene wat gebraai word om die voginhoud van die sampioene te verlaag. Dié kan net so gebruik word of met room of roomkaas in 'n heerlike sous omgetower word). Dis verruklik met 'n baie sterk sampioensmaak en het ook al sampioen-haters in sampioen-eters verander aangesien die opvallende sampioentekstuur nie teenwoordig is nie.
Goed, hier gaan ons.
200 g gerookte salm (Marthie) OF 250 g spekvleisrepe (ek)
'n paar takkies vars tiemie
1. Braai die spek (as jy dit verkies) in 'n pan tot bros en goudbruin. Verwyder uit die pan.
Wenk As jy room pleks van roomkaas gebruik, hou die pan op die hitte en verminder dit tot die sous goed dik is. Duxelle het amper 'n pasta-tekstuur.
3. Plaas die groot bruinsampioene op 'n bakplaat, besprinkel met nog olyfolie en bak onder die oondrooster tot gaar.
½ omelet of 'n geposjeerde eier
En as jy so gaaf is soos ek en daar is spek oor, sit tog vir die salmeters so twee repies op hul bord.
Daar het jy die basiese idee. Nou kan jy self daarmee gaan speel en jou eie meesterstuk skep.
Berei 'n peper- of knoffelsous (e-pos myas jy nie 'n resep het nie) en giet dit bo-oor.
Baie dankie vir die hope e-posse wat ek van julle ontvang. Partykeer voel so 'n gebloggery maar na 'n eenrigtingstraat, maar jul e-posse maak dit die moeite werd.